હાલના તબક્કે ટ્રેડ વૉરમાં ભારત પોતે અમેરિકા કે ચીન સામે જોરદાર ટક્કર આપી શકે તેમ ભલે નથી, પરંતુ આવનારા દિવસોમાં પરિસ્થિતિ જે રીતે સંવેદનશીલ તથા ચિંતાજનક બની રહી છે, તે જોતા આપણી વિકાસયાત્રાને અનિચ્છનિય પડકારો સામે રક્ષણ આપવા માટે ભારતે અમેરિકા, ચીન તથા અન્ય મહત્વના દેશો સાથે સંવાદનો સેતૂ જાળવી રાખીને કોઈ દેશના પ્રભાવમાં આવ્યા વગરની પોતાની સ્પષ્ટ નીતિ પરનો અમલ ચાલુ રાખવો વધુ હિતાવહ રહી શકે છે. . . અને છેલ્લે, આજનું વકરતુ જતુ ટ્રેડ વૉર આવતીકાલના વર્લ્ડ વૉરમાં ન પરિણમે તે માટે દુનિયાભરના દેશોના શાસકોએ પણ નિરંકૂશ બનતા જતા જગતકાજી સામે સમજદારીપૂર્વકના સહિયારા પ્રયાસો કરવા પડશે, જે આજના સમયની માંગ છે.